  Майя Бывальцева Удмуртиын Герберез радъясьёс улосвылкуспо йӧскалык праздниклэсь тодметпуссэ (логотипсэ) кылдытонъя вожвылъяськон ялӥзы. Со сярысь элькунысь Калыкъёслэн эшъяськон юртсылэн пресс-службаез ивортэ. Тодметпус удмурт лулчеберетлэсь но кыллэсь азинскемзэс возьматыны, праздникез тодмамон карыны кулэ, озьы ик сое пӧртэм амалъёсын вӧлмытыны капчи мед луоз Вожвылъяськонэ вань мылкыд карисьёс пыриськыны быгато. Ужъёсты hyd-ofddn@yandex.ru электрон адресъя 1-тӥ южтолэзёзь кутозы. Куронъёсын  рос-просгес тодматскыны луоз. Вожвылъяськон вормем пус Гербер праздниклэн ӟуч но удмурт кылъёсын нимлыко логотипез луоз. Сое ужкагазъёсын, синпель вузъёсын кутозы. Вормисьлы 30 сюрс манет коньдонкузьым чакламын Конкурслы йылпумъянъёсты 15-тӥ южтолэзь бере Удмуртиысь йӧскалык политикая министерстволэн но Калыкъёслэн эшъяськон юртсылэн сайтъёсазы шараялозы. Тодэ вайытом, таяз арын элькун Гербер Вавож ёросын ортчоз. Туэ шулдыръяськонэз выль сяменгес радъяны малпало.   Тегъёс: Мерлык Лулчеберет Ижкар Удмуртия вожвылъяськон Гербер 100ар  